



**Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUINEAMȚ** |

**DE STAT**

**Decizia etapei de încadrare: Proiect**

Ca urmare a solicitării de emitere a acordului de mediu adresate **MUNICIPIUL PIATRA NEAMȚ prin Primar Andrei CARABELEA,** cu sediul în **județul Neamț, municipiul Piatra Neamț, strada Ștefan cel Mare, nr. 6-8**, înregistrată la APM Neamț cu nr. **2098** din **28.02.2022**, în baza Legii nr. 292 din 3 decembrie 2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

APM Neamț decide,

ca urmare a consultărilor desfăşurate în cadrul şedinţei Comisiei de analiză tehnică din data de 28.04.2022, pentru proiectul **,,Lucrări de consolidare pasarelă peste râul Bistrița (zona de agrement Ștrand – Hipodrom) din Municipiul Piatra Neamț”,** propus a fi amplasat în **județul Neamț, municipiul Piatra Neamț, curs de apă râu Bistrița, acces la zona ștrand dinspre str. Bistriței**

- **continuarea procedurii privind emiterea aprobării de dezvoltare - proiectul nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.**

Cererea de solicitare a acordului de mediu a fost făcută cunoscută publicului interesat prin publicare în ziarul Realitatea din data de 19-20 martie 2021, afișare la sediul Primăriei Piatra Neamț - data 18.03.2022, postare pe site-ul APM Neamț- data 18.03.2022;

- Decizia luată în cadrul ședinței Comisiei de analiză tehnică - 28.04.2022, privind etapa de încadrare, a fost adusă la cunoștința publicului prin postare pe site-ul APM Neamț la data de 02.05.2022, și prin grija titularului de proiect anunțul privind decizia a luată a fost publicată în ziarul Realitatea din data de 30.04.2022, și afișat la sediul Primăriei Piatra Neamț în data de 29.04.2022.

- nu s-au înregistrat cereri de studiere a documentației depuse la APM Neamț și nici nu s-au înregistrat comentarii/obiecțiuni/contestații pe parcursul derulării procedurii, legat de implementarea proiectului.

Justificarea prezentei decizii:

**I. Motivele pe baza cărora s-a stabilit că nu este necesară evaluarea impactului asupra mediului sunt următoarele:**

a) proiectul se încadrează în prevederile Legii nr. 292 din 3 decembrie 2018 privind evaluarea impactului anumitor proiecte publice şi private asupra mediului, **anexa nr. 2, la pct. 13. litera a) Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;**

În urma parcurgerii listei de control pentru etapa de încadrare şi a analizării criteriilor de selecţie conform Anexei nr. 3 din Legea 292/2018, pentru stabilirea necesităţii efectuării evaluării impactului asupra mediului, s-a constatat faptul că proiectul analizat nu este susceptibil de a avea un impact semnificativ asupra mediului, din următoarele considerente:

**1. Caracteristicile proiectului:**

**a) dimensiunea şi concepţia întregului proiect:**

Proiectul propune executarea unor lucrări de consolidare la pasarela peste râul Bistrița (zona de agrement Ștrand - Hipodrom), proiectată și executată în anul 1984, cu o lungime totală = 119,00 m și o lățime = 1,90 m, pasarelă ce asigură accesul pietonal principal dinspre zona centrală a municipiului Piatra Neamț cu legătură la rețeaua stradală majoră – strada Bistriței.

Pentru aducerea pasarelei la o stare tehnică corespunzătoare desfăşurării în siguranță a circulaţiei pietonale, sunt necesare următoarele lucrări de întreținere/reparaţii:

**Lucrări la infrastructură:**

- suprafeţele de beton de la elevații și fundații stîlpi + blocuri ancoraj, cu fisuri cu deschiderea mai mică de 0,2 mm vor fi reparate prin operaţii de curăţire manuală sau mecanizată a suprafeţei betonului şi protecţia suprafeţelor cu substanţe speciale.

- suprafeţele de beton de la elevații și fundații stîlpi + blocuri ancoraj, cu fisuri cu deschiderea mai mare de 0,2 mm vor fi reparate prin operaţii de eliminare a betonului degradat pe toată lungimea fisurii, curăţirea suprafeţei cu aer sau apă sub presiune, colmatarea fisurilor cu mortar special şi protecţia suprafeţei cu substanţe speciale.

- reparaţii suprafaţă din beton prin tencuire sau cu beton torcretat la elevații stîlpi și blocuri ancoraj.

- amenajare rampă pentru persoane cu dizabilități la accesul de la ștrand.

**Lucrări la suprastructură/ elemente principale de rezistenţă:**

- desfacere și înlocuire cabluri portante inclusiv montanți/tiranții și elementele de prindere

- desfacere și înlocuire cabluri secundare

- desfacere și înlocuire parapet metalic

- desfacere și înlocuire podină

- desfacere și înlocuire structură metalică de pe rampele de acces.

**b) cumularea cu alte proiecte existente şi/sau aprobate:** nu este cazul

**c) utilizarea resurselor naturale, în special a solului, a terenurilor, a apei şi a biodiversităţii:**

Se vor utiliza în principal următoarele:

- materiale de construcţii (elemente metalice prefabricate, beton, nisip, balast, după caz);

- apa va fi folosită la diferite operațiuni (stropirea ciclica cu apa pe căile transport si suprafeţele de lucru, care produc praf, in vederea reducerii poluării cu pulberi)

Solul fertil se decopertează de pe culoarul de lucru şi se depozitează separat de pământul rezultat din săparea şanţului. După terminarea lucrărilor de constructie, cu pământul rezultat de la săpătură şi depozitat pe marginea se va reface taluzul si în final se va folosi stratul vegetal depozitat separat si se va completa cu pamant fertil, se va inierba.

**d) cantitatea şi tipurile de deşeuri generate/gestionate:**

Deşeurile rezultate in urma desfăşurării activităţilor de construcţie-montaj, (codificate conform HG nr. 856/2002 privind evidenta gestiunii deşeurilor si pentru aprobarea listei cuprinzând deşeurile, inclusiv deşeurile periculoase, Anexa 2) sunt următoarele:

* Deşeuri din construcţie: cod 17

- deşeuri de materiale de construcţie, cod 17

- 01 rezultate din eventuala rebutare a unor şarje de betoane daca nu se respecta graficele de lucru

- deşeuri metalice, in cantităţi rezultate din demontarea structurii existente

* Deşeuri de ambalaje si deşeuri asimilabile din comerţ: cod 15 si cod 20
* Deşeuri de hârtie si carton de la ambalaje: cod 20 01 01/15 01 01 rezultate din activităţile de birou in cadrul organizării de şantier
* deşeuri de lemn de la ambalaje – cod 20 01 38/15 01 03 rezultate din activitatea curenta de pe şantier
* deşeuri de mase plastice de la ambalaje – cod 20 01 39/15001 02 rezultate din activităţile de birou in cadrul organizării de şantier alte tipuri de deşeuri in cantitati nesemnificative, cod 20 01 si 20 02
* Deşeuri nespecificate in alta parte: cod 16
* Deşeuri de la tehnologia de montare a echipamentelor electrice si cablurilor electrice: cod 16 01
* deşeuri de la baterii si acumulatori – cod 16 06

Deșeurile se vor colecta selectiv, corespunzător codurilor de deşeuri precizate în Decizia Comisiei 2014/955/UE din 18 decembrie 2014. Vor fi predate, pe bază de contract, la operatori autorizați pentru colectare/transport/valorificare/eliminare deșeuri periculoase/nepericuloase.

**e) poluarea şi alte efecte negative:**

- în perioada executării lucrărilor sursele potenţiale de poluanţi sunt reprezentate de către rezervoarele cu carburanţi si băile de ulei de la utilaje si mijloacele de transport in cazul pierderilor accidentale de produse petroliere, emisii rezultate și din surse mobile: poluanți specifici rezultaţi din arderea gazelor de eşapament provenite de la autovehiculele utilizate pentru transport materiale de construcții și deșeuri, pulberi-particule de praf antrenate de vânt rezultate din manipularea si transportul materialelor;

- surse de poluare fonică în perioada realizării lucrărilor: vehiculele şi utilajele generatoare de zgomote implicate în realizarea proiectului;

În vederea limitării acestora și a reducerii impactului asupra mediului pe perioada de execuție a proiectului, vor fi respectate ,,**Condițiile de realizare a proiectuluiˮ,** impuse prin prezentul act administrativ;

**f) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:**

- se va avea în vedere o organizare de șantier corespunzatoare și adecvată astfel incat sa nu aducă prejudicii mediului natural sau uman (prin producerea unor accidente cauzate de traficul rutier din şantier, de manevrarea materialelor, prin descărcarea accidentala a maşinilor care transporta material);

- se va face verificarea periodica și se vor menţine intr-o stare tehnica corespunzătoare toate utilajele;

- materialele de construcţie in vrac se vor depozita in spatii închise sau vor fi acoperite pana la utilizare;

- şantierul va fi împrejmuit cu panouri de protecţie pentru a împiedica antrenarea materialelor de construcţii depozitate, de către apele pluviale sau de către vânt;

- este obligatorie respectarea legislației în vigoare în domeniul protecției muncii;

**g) riscurile pentru sănătatea umană - de exemplu, din cauza contaminării apei sau a poluării atmosferice**:

- principalele surse de poluare a apelor sunt reprezentate de apele meteorice căzute pe platformele de lucru a organizării de şantier si scurgerile accidentale de la manevrarea defectuoasa a autovehiculelor care transporta diferite tipuri de material;

- sursele de poluare atmosferică asociate proiectului - arderea combustibililor pentru transporturi, operațiunile executate efectiv în cadrul lucrărilor de construire, pot constitui factori de poluare a atmosferei, respectiv un potențial risc pentru sănătatea umană;

În vederea diminuării la maxim a acestui risc pe perioada de execuție a proiectului, vor fi respectate ,,Condițiile de realizare a proiectuluiˮ, impuse prin prezentul act administrativ;

**2. Amplasarea proiectului**

**a) utilizarea actuală şi aprobată a terenurilor:** conform celor prezentate în Certificatul de urbanism nr. 72/14.02.2022.

**b) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:** nu se aplică proiectului;

**c) capacitatea de absorbţie a mediului natural, acordându-se o atenţie specială următoarelor zone:**

1. zone umede, zone riverane, guri ale râurilor: nu se aplică proiectului;

2. zone costiere şi mediul marin: nu se aplică proiectului;

3. zonele montane şi forestiere: nu se aplică proiectului;

4. arii naturale protejate de interes naţional, comunitar, internaţional: nu se aplică proiectului;

5. zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu se aplică proiectului;

6. zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu se aplică proiectului;

7. zonele cu o densitate mare a populaţiei: nu este cazul;

8. peisaje şi situri importante din punct de vedere istoric, cultural sau arheologic: nu este cazul;

**3. Tipurile şi caracteristicile impactului potenţial**

**a) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată:** nici pe perioada executării lucrărilor propuse prin proiectul de investiţii și nici pe perioada de exploatare a acestuia nu a fost identificat un posibil impact semnificativ asupra mediului; în codițiile respectării condițiilor impuse prin avizele eliberate și a legislației în vigoare, nu există riscul extinderii impactului în afara zonei de amplasare a lucrărilor propuse.

**b) natura impactului:** scurgeri accidentale de carburanţi și ulei de la manevrarea defectuoasa a autovehiculelor și utilajelor, zgomot și eventuale pulberi rezultate în urma operațiunilor executate în cadrul lucrărilor de construire;

**c) natura transfrontalieră a impactului:** nu se aplică proiectului;

**d) intensitatea şi complexitatea impactului:** impact redus pe perioada efectuării unor anumite lucrări generatoare de scurgeri de carburanți și ulei, zgomot și/sau pulberi, limitat în mare parte la zona în care se vor realiza lucrările propuse;

**e) probabilitatea impactului:** prin respectarea condițiilor impuse prin avizele obținute și prin respectarea legislației în domeniul protecției mediului în vigoare, se reduce la minim probabilitatea apariției unui impact negativ asupra mediului.

**f) debutul, durata, frecvenţa şi reversibilitatea preconizate ale impactului:** impactul se va declanșa odata cu începerea lucrărilor de construire iar intensitatea sa va fi variabilă în funcție de operațiunile executate:

- perioada de implementare a proiectului: 6 luni;

În perioada de execuție, în cazul apariției unor eventuale poluări accidentale ce pot avea un potențial nivel scăzut, impactul negativ se va manifesta pe o perioada scurtă de timp, antreprenorul/constructorul având obligația de a interveni imediat pentru a înlătura sursa de poluare și preveni extinderea acesteia.

**g) cumularea impactului cu impactul altor proiecte existente şi/sau aprobate:**

nu este cazul;

**h) posibilitatea de reducere efectivă a impactului:** nu este cazul.

**II. Motivele pe baza cărora s-a stabilit că nu este necesară efectuarea evaluării adecvate sunt următoarele:** proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.

**III. Motivele pe baza cărora s-a stabilit că nu este necesară efectuarea evaluării impactului asupra corpurilor de apă:**

- proiectul propus intră sub incidenţa art. 48 și 54 din Legea Apelor nr.107/1996, cu modificările și completările ulterioare;

- conform adresei nr. 2903 din data de 17.03.2022 emisă de ABA Siret pentru proiectul propus nu este necesară elaborarea SEICA;

- a fost emis Avizul de Gospodărire a Apelor Nr…….de către SGA Neamț;

**Măsurile şi condiţiile de realizare a proiectului în conformitate cu Avizul de gospodărire a apelor Nr. ...... din data de ....................., emis de SGA Neamț sunt:**

* în perioada de execuţie a lucrărilor se vor lua toate măsurile care se impun pentru protecţia factorilor de mediu, a zonelor apropiate, luându-se măsuri de prevenire şi combatere a poluărilor accidentale, în special cu produse petroliere ca urmare a exploatării utilajelor tehnologice.
* în cazul producerii unei poluări accidentale se va anunţa dispeceratul A.B.A Siret și S.G.A. Bacău. Întreaga răspundere din punct de vedere al depoluării zonei şi suportării eventualelor costuri revine beneficiarului şi constructorului.
* beneficiarul își va asuma toate riscurile și pagubele în caz de avarie datorită inundațiilor. Administrația Bazinală de Apă Siret nu este obligația să suporte eventualele pagube. Se vor lua toate măsurile pentru prevenirea inundării obiectelor investiției.
* este interzisă depozitarea pe malul cursului de apă și în zona de protecție a acestuia a pământului, materialelor vegetale sau a altor deșeuri rezultate pe parcursul derulării lucrărilor;
* în execuţie se va da o atenţie deosebită fundării lucrărilor, respectând cu stricteţe cotele şi procesele tehnologice, iar lucrările în albie se vor executa în perioadele apelor mici;
* după terminarea lucrărilor se vor îndepărta din albie resturile de materiale, pentru a nu stânjeni scurgerea normală a apelor.

**Condițiile de realizare a proiectului:**

1. Obţinerea tuturor avizelor şi acordurilor înscrise în Certificatul de urbanism Nr. 72/14.02.2022eliberat de Primăria Piatra Neamț, respectarea tuturor prevederilor şi cerinţelor specificate de acestea, precum și a legislației în domeniu.
2. Respectarea  documentaţiei tehnice depuse, a condiţiilor şi prevederilor proiectului de execuţie.

c) Condiţii aferente lucrărilor de construire şi specifice organizării de şantier:

* Protecţia calităţii aerului: utilajele utilizate pentru lucrările de construcţii vor avea verificările periodice efectuate „la zi”; se interzice exploatarea sau punerea lor în exploatare dacă sunt evidente abateri de la funcţionarea normală, din punct de vedere al noxelor din gazele de eşapament;

-Este interzis focul deschis pe șantier, în aer liber;

-În cazul deşeurilor provenite din lucrări de construcţii prin a căror manipulare se degajă praf, operatorul economic care efectuează transportul trebuie să ia toate măsurile necesare pentru acoperire și umectare, astfel încât să fie evitată împrăștierea de pulberi în atmosferă.

-La toate activitățile generatoare de praf se umezesc suprafeţele de lucru, în special în perioadele cu umiditate redusă. Activitățile care generează mult praf vor fi sistate în perioadele cu vânt puternic.

- Se vor ridica bariere eficiente (bariere de protecţie cu plasă densă, care izolează particulele de praf generate) în jurul activităţilor generatoare de praf sau împrejurul şantierului, cu o înălțime corespunzătoare.

* Protecţia calităţii solului/apelor subterane şi Gospodărirea deşeurilor:

- În timpul lucrărilor se va asigura curăţenia în zona de şantier. Circulația maşinilor cu materiale şi cu deşeuri rezultate din activitatea şantierului se va face în condiţii de curăţenie a acestora pentru a nu afecta starea drumurilor publice. Vehiculele ce vor transporta deşeuri din şantier vor avea platforma de transport acoperită cu o prelată de protecţie.

- Depozitarea materialelor de construcţie, se va face doar în cadrul organizării de şantier în condiţii adecvate de dotare şi care să împiedice afectarea factorilor de mediu. Se interzice depozitarea oricăror materiale sau deşeuri în afara organizării de şantier.

- Deşeurile rezultate în etapa de construire vor fi strânse în containere separate pentru fiecare categorie de deşeu, până la predarea şi preluarea lor de către un operator autorizat pentru activitatea gestionare a acestor categorii de deşeuri.

- Predarea deşeurilor rezultate pe parcursul lucrărilor de investiţii va fi făcută ritmic, asfel încât să se elimine situaţia depăşirii capacităţii de stocare.

- Este obligatorie curăţarea sau spălarea eficientă a tuturor vehiculelor înainte de plecarea din şantier.

- Toate încărcăturile ce sunt transportate din sau în şantier trebuie să fie acoperite prin utilizarea de prelate sau materiale ce acoperă încărcătura corespunzător, pe întreaga suprafață.

- Zonele ,,în lucru,, și organizarea de şantier vor fi împrejmuite, pentru a împiedica accesul neautorizat al persoanelor străine. Se vor monta panouri de avertizare cu privire la riscurile create în timpul lucrărilor de construire. În incinta astfel delimitată de restul terenului, se vor amenaja suprafeţele destinate depozitării materialelor de construire şi spaţii/recipente pentru stocarea temporară şi selectivă a deşeurilor rezultate.

- Menţinerea zonei de lucru în stare de curăţenie, în special pentru a evita antrenarea deşeurilor de către apele meteorice şi/sau curenţii de aer.

- Menţinerea tuturor mijloacelor auto, utilajelor şi echipamentelor, în perfectă stare de funcţiune; se va interveni imediat ce se observă scăpări accidentale de combustibil şi/sau uleiuri minerale, cu materiale absorbante corespunzătoare.

- Zona de lucru va fi dotată cu recipiente adecvate, în care se vor stoca temporar materialele absorbante impregnate cu eventualele substanțe periculoase; periodic şi înainte de a fi depăşită capacitatea de stocare, acestea vor fi predate agenţilor economici, cu care vor fi încheiate contracte de predare-preluare deşeuri periculoase.

- Mijloacele auto şi utilajele vor fi supuse intervenţiilor de specialitate doar la unităţile de service-auto şi atelierele de reparaţii autorizate și specializate în acest sens.

- În perioada de execuţie, în cadrul realizării săpăturilor, stratul vegetal va fi depozitat separat de restul pământului excavat, astfel încât după încheierea lucrărilor sa se poată da suprafeţelor de teren destinaţia iniţială.

- La finalizarea lucrărilor de execuţie a proiectului de investiţii, suprafaţa aferentă organizării de şantier va fi eliberată complet de toate deşeurile rezultate şi depozitate temporar; vor fi executate toate lucrările impuse pentru refacerea mediului deteriorat şi redarea suprafeţelor adiacente la funcţiunea iniţială.

- Se va respecta legislaţia în vigoare, privind paza şi stingerea incendiilor.

* Protecţia împotriva zgomotelor şi vibraţiilor:

- În perioada de execuţie a lucrărilor de construire se vor lua măsuri pentru atenuarea zgomotelor şi vibraţiilor produse de utilajele în lucru, urmărindu-se ca nivelul de zgomot atins să se încadreze în limitele prevăzute de normativele în vigoare;

- Nici un vehicul nu va avea motorul pornitîn perioadele de staţionare.

- Este necesară impunerea unei limite de viteză corespunzătoare în zona şantierului.

- Este obligatorie respectarea ,,*orelor de liniște*,, stabilite de legislația în vigoare; Se vor respecta prevederile Ord. MS nr. 119/2014 privind aprobarea Normelor de igiena și sanatate publica privind mediul de viata al populației, cu modificările și completările ulterioare.

* Respectarea prevederilor art.33 alin (1) si (2) din *OUG nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice*, cu modificările și completările ulterioare:
* pentru speciile de plante și animale sălbatice terestre, acvatice și subterane, prevăzute în anexele nr. 4A și 4B la O.U.G. nr. 57/2007, cu excepția speciilor de păsări și care trăiesc atât în ariile naturale protejate, cât și in afara lor, sunt interzise:

- orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;

- perturbarea intenţionată în cursul perioadei de reproducere, de creştere, de hibernare şi de migraţie;

- deteriorarea, distrugerea şi/sau culegerea intenţionată a cuiburilor şi/sau ouălor din natură;

- deteriorarea şi/sau distrugerea locurilor de reproducere ori de odihnă;

- recoltarea florilor şi a fructelor, culegerea, tăierea, dezrădăcinarea sau distrugerea cu intenţie a acestor plante în habitatele lor naturale, în oricare dintre stadiile ciclului lor biologic;

- deţinerea, transportul, vânzarea sau schimburile în orice scop, precum şi oferirea spre schimb sau vânzare a exemplarelor luate din natură, în oricare dintre stadiile ciclului lor biologic.

* fără a se aduce atingere prevederilor art.33 alin.(3) și (4) și ale art.38 din prezenta ordonanță de urgență, precum și ale art.17, art.19 alin.(5), art. 20, 22, 24 și art.26 alin.(1) și (2) din *Legea vânătorii și protecției fondului cinegetic* nr. 407/2006, cu modificările și completările ulterioare, în vederea protejării tuturor speciilor de păsări, inclusiv a celor migratoare, sunt interzise:

- uciderea sau capturarea intenţionată, indiferent de metoda utilizată;

- deteriorarea, distrugerea şi/sau culegerea intenţionată a cuiburilor şi/sau ouălor din natură;

- culegerea ouălor din natură şi păstrarea acestora, chiar dacă sunt goale;

- perturbarea intenţionată, în special în cursul perioadei de reproducere sau de maturizare, dacă o astfel de perturbare este relevantă în contextul obiectivelor de conservare;

- deţinerea exemplarelor din speciile pentru care sunt interzise vânarea şi capturarea;

- vânzarea, deţinerea şi/sau transportul în scopul vânzării şi oferirii spre vânzare a acestora în stare vie ori moartă sau a oricăror părţi ori produse provenite de la acestea, uşor de identificat.

**Condiţii cu caracter general:**

- Titularul va informa în scris Agenţia pentru Protecţia Mediului Neamţ cu privire la data finalizării lucrărilor de execuţie a proiectului;

- Titularul va notifica în scris Agenţia pentru Protecţia Mediului Neamţ ori de câte ori există o schimbare de fond a datelor care au stat la baza eliberării prezentului document.

Documentaţia prezentată nu a fost analizată din punct de vedere al rezistenţei şi stabilităţii lucrărilor, responsabilitatea revenind beneficiarului lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292 din 3 decembrie 2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292 din 3 decembrie 2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292 din 3 decembrie 2018, privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**Director Executiv,**

**Monica ISOPESCU**

**Şef Serviciu A.A.A. , Întocmit,**

**Bogdana ISACHI Mihaela GĂLUȘCĂ**